החדר הסמוך

החדר הסמוך (בספרדית: La habitación de al lado) הוא סרט דרמה ספרדי משנת 2024 שכתב וביים פדרו אלמודובר. זהו סרטו העלילתי הראשון של הבמאי באורך מלא בשפה האנגלית. התסריט מבוסס על הרומן: מה שאתה עובר (באנגלית: What Are You Going Through) מאת הסופרת האמריקאית סיגריד נונז. בתפקידים הראשיים משחקים טילדה סווינטון, ג'וליאן מור, ג'ון טורטורו ואלסנדרו ניבולה.

 עלילה 
העלילה עוסקת במערכת היחסים בין שתי חברות: מרת'ה, אותה מגלמת סווינטון, במקצועה כתבת צבאית, ואינגריד, סופרת במקצועה, אותה מגלמת מור. לאחר שנים בהן השתיים היו בנתק, מרת'ה שחולה בסרטן מבקשת מחברתה ללוותה בהתמודדות עם המחלה.

 שחקנים 
 טילדה סווינטון - מרת'ה
 ג'וליאן מור - אינגריד
 אלווייס ריגו
 אסתר רוז מקגרגור
 ג'ון טורטורו
 אלכס אנדרסן
 אלסנדרו ניבולה
 ויקי לואנגו
 שרה דמיסטר

 הפקה 
ערב נסיעתו לפסטיבל קאן 2023, אלמודובר התבטא בראיון לגבי תוכניות לצלם סרט באנגלית המתרחש בעיר ניו יורק. בסוף שנת 2023 פורסם ששם הסרט יהיה The Room Next Door. בינואר 2024, יצאה הודעה מטעם חברת ההפקה של האחים אלמודובר אל דסאו, שג'וליאן מור וטילדה סווינטון לוהקו לתפקידים הראשיים בסרט בו ישחק גם ג'ון טורטורו.

סווינטון תיארה את הסרט כ"יורש טבעי, באופן מוזר, ל"כאב ותהילה". הסרט הוא הפקה משותפת של חברת ההפקה אל דסאו וחברת +Movistar Plus. צילומי הסרט החלו ב-3 במרץ 2024 במדריד ובניו יורק.

 הפצה 
ממוזער| סווינטון אלמודובר ומור בפסטיבל הסרטים הבינלאומי ה-81 של ונציה
לפני תחילת הפקת הסרט המפיצה הקבועה של אלמודובר בצפון אמריקה, Sony Pictures Classics, רכשה את זכויות ההפצה לסרט בצפון אמריקה, המזרח התיכון, הודו, דרום אפריקה, אוסטרליה וניו זילנד.

הסרט אמור לצאת להקרנות מסחריות בספרד ב-18 באוקטובר 2024 על ידי אולפני האחים וורנר שרכשו גם זכויות הפצה לסרט במספר מדינות באירופה, אמריקה הלטינית וכמה מדינות באסיה כולל יפן.

הקרנת בכורה של הסרט נערכה ב-2 בספטמבר 2024 בפסטיבל הסרטים הבינלאומי ה-81 של ונציה, שם הוענק לו פרס אריה הזהב, הפרס הראשון שהוענק לסרט ספרדי. הסרט יצא לאקרנים בספרד ב-18 באוקטובר 2024 ובישראל ב-24 בדצמבר 2024. הקרנת הבכורה של הסרט בצפון אמריקה מתוכננת לפסטיבל הסרטים הבין-לאומי בטורונטו.

הסרט מתוכנן להקרנות בבתי קולנוע בניו יורק ובלוס אנג'לס ב-20 בדצמבר 2024, ולאחר מכן בערים נבחרות בארצות הברית ביום חג המולד עד היציאה הרשמית לאקרנים המתוכננת לינואר 2025.שמאל|ממוזער| פדרו אלמודובר מחזיק בפסל פרס אריה הזהב בו זכה הסרט בפסטיבל הסרטים הבינלאומי של ונציה

 ביקורות 
באתר ביקורות הסרטים Rotten Tomatoes אחוז הביקורות החיוביות הוא 95%, זאת על בסיס 41 ביקורות, והדירוג הממוצע שלו הוא 7.4 מתוך 10. באתר הסרטים Metacritic, קיבל הסרט ציון ממוצע משוקלל של 70 מתוך 100, בהתבסס על 22 ביקורות.

 פרסים ומועמדויות 
פרסתאריךקטגוריהעבורתוצאהמקורפרס המוזיקה במדיה של הוליווד20 בנובמבר 2024פרטיטורה מקורית – סרט עצמאיאלברטו איגלסיאספרס האקדמיה האירופית לקולנוע7 בדצמבר 2024הסרט האירופאי הטוב ביותר"החדר הסמוך"הבמאי האירופי הטוב ביותרפדרו אלמודוברהתסריטאי האירופי הטוב ביותרהשחקנית האירופאית הטובה ביותרטילדה סווינטוןפרס גלובוס הזהב5 בינואר 2025השחקנית הטובה ביותר בסרט - דרמהפרס סטלייט26 בינואר 2025השחקנית הטובה ביותר בסרט קולנוע - דרמההתסריט המעובד הטוב ביותרפדרו אלמודוברהפסקול המקורי הטוב ביותראלברטו איגלסיאס

 קישורים חיצוניים 

 קדימון הסרט עם כתוביות בעברית, יוטיוב



 הערות שוליים 

קטגוריה:זוכי פרס אריה הזהב
קטגוריה:סרטי האחים וורנר
קטגוריה:סרטי דרמה ספרדיים
קטגוריה:סרטי פדרו אלמודובר
קטגוריה:סרטי אל דסאו
קטגוריה:סרטי 2024
קטגוריה:זוכי פרס אריה הזהב - סרטים
קטגוריה:סרטים המבוססים על רומנים אמריקאים